Quan se remetec, sarrèc contra eth sòn cor eth preciós talisman, causa de tant patiment, malastre, pena e dolor, e exclamèc: “Volgue Allà que sigue aguest un presagi de felicitat e eth senhau de qué tanben traparè lèu ara mia estimada Budur.” Dempús, punèc eth talisman e se lo hec a vier en front, e de seguic l’estropèc suenhosament damb un tròç de tela, e se l’estaquèc ar entorn deth braç, pr’amor d’evitar qe se li perdesse un aute viatge.